বিআরটিএ সূত্রমতে, রাজধানীতে বর্তমানে প্রায় ১০ লাখ যানবাহন চলাচল করছে। এগুলোর বেশির ভাগই প্রাইভেট কার। বৈধভাবে রেজিস্ট্রেশন করা যানবাহনের পাশাপাশি রেজিস্ট্রেশন ছাড়া অবৈধভাবে প্রচুর যানবাহন চলছে নগরীতে। রাস্তার চেয়ে যানবাহন বেশি হওয়ায় কোনো নিয়ম শৃঙ্খলাই রজায় রাখতে পারছে না কর্তৃপক্ষ। ফলে ঘটে যাচ্ছে ছোট-বড় দুর্ঘটনা।  প্রতিদিনই রাজধানীর বিভিন্ন স্থানে কেউ না কেউ দুর্ঘটনায় প্রাণ হারাচ্ছেন বা চিরতরে পঙ্গু হয়ে যাচ্ছেন। সূত্রমতে, সড়ক দুর্ঘটনায় বছরে কয়েক হাজার নগরবাসী কোনো না কোনোভাবে পঙ্গুত্বের শিকার হচ্ছেন।